钦定古今图书集成/明伦汇编/官常典/第332卷 > 《授张锡工部尚书制》唐·中宗
## 钦定古今图书集成/明伦汇编/官常典/第332卷 > 《授张锡工部尚书制》唐·中宗

明光画省，务总枢要，建礼仙门，职惟喉舌。尚书左丞
张锡，白虹良宝，紫电雄锋，家传鹊印之祥，世袭貂冠
之绪。文遒吐凤，思缛腾蛟，质映南金，材逾东箭。自提
纲左辖，立帷中台，奏郭奕而无惭，射崔洪而不愧。紫
枢伫俊，彤管须贤，宜陞赐剑之荣，式表委珠之洁。